[zogai no. 399]
༄༅། །འཇམ་དཔལ་དབྱངས་དངོས་ཐོན་མི་ལོ་ཙཱའི་དགོངས་པ་གསལ་བར་བྱེད་པ་ལེགས་བཤད་ཟླ་ཤེལ་ནོར་བུའི་མེ་ལོང་ཞེས་བྱ་བ་བཞུགས་སོ།།

[1b1] ༄༅། །བརྟན་པའི་འཁོར་ལོ་སྙིང་རྗེས་རོལ་པའི་གར། བོད་ཡུལ་སངས་རྒྱས་ [1b2] བསྟན་པའི་སྲོལ་གཏོད་པ། །
མཁས་མཆོག་ཐོན་མི་སྨྲ་བའི་ཟླ་བ་ཆེར། །བཏུད་ནས་དེ་ཡི་དགོངས་ [1b3] པ་གསལ་བར་བྱ། །

བོད་ཀྱི་ཡི་གེ་ཨཱ་ལི་ཀཱ་ལི་གཉིས། །ཨཱ་ལི་གསལ་བྱེད་ཨི་ཨུ་ཨེ་ [1b4] ཨོ་བཞི། །
གི་གུ་ཞབས་ཀྱུ་འགྲེང་བུ་རྣ་རུ་སྟེ། །ཨཱ་ལིའི་བྱ་བ་ཡོངས་སུ་མཚོན་པར་བྱེད། ། [2a1] 
ཀཱ་ལི་དག་ནི་ཀ་ཁ་ག་ང་དང་། །ཅ་ཆ་ཇ་ཉ་ཏ་ཐ་ད་ན་དང་། །
པ་ཕ་བ་མ་ཙ་ཚ་ཛ་ [2a2] ཝ་དང་། །ཞ་ཟ་འ་ཡ་ར་ལ་ཤ་ས་དང་། །
ཧ་དང་ཨ་སྟེ་སུམ་ཅུ་ཐམ་པའོ། །དེ་ལ་རྗེས་འཇུག་ [2a3] ཡི་གེ་བཅུ་ཡིན་ཏེ། །
དེ་ལས་ལྔ་ནི་ཡི་གེའི་སྔོན་དུའང་འཇུག །སྔོན་རྗེས་མི་འཇུག་པ་ནི་ཉི་ [2a4] ཤུའོ། །
ཀཱ་ལི་དེ་དག་ཕྱེད་དང་བརྒྱད་སྡེ་ནི། །ཡི་གེ་བཞི་བཞི་དག་ཏུ་ཕྱེ་བ་ལས། །
དང་པོ་ [2b1] ཀ་སོགས་གསུམ་པ་ཏ་སོགས་དང་། །བཞི་པ་པ་སོགས་མས་ཀྱི་ཡི་གེ་ནི། །
ག་ང་ད་ན་བ་མ་གཉིས་རེ་དང་། །དྲུག་ [2b2] པ་ཞ་སོགས་གསུམ་པ་འ་ཡིག་ཉིད། །
བདུན་པ་ར་སོགས་རྣམས་ནི་ཤ་མ་གཏོགས། །ར་ལ་ས་སྟེ་རྗེས་འཇུག་བཅུ་ [2b3] རུ་འདོད། །
རྗེས་འཇུག་ཡི་གེ་བཅུ་པོ་དེ་ཉིད་ལས། །དང་པོ་ག་དང་དེ་བཞིན་གསུམ་པ་ད། །
ལྔ་པ་བ་དང་དྲུག་པ་མ་ [2b4] ཡིག་དང་། །བདུན་པ་འ་ཡིག་རྣམས་ནི་སྔོན་དུའང་འཇུག །
མིང་གཞི་ཀ་ཁ་ཅ་ཆ་ཇ་ཉ་དང་། །ཏ་ཐ་པ་ཕ་ཙ་ཚ་ཛ་ཝ་དང་། ། [2b5] 
ཞ་ཟ་ཡ་ཤ་ཧ་ཨ་ཉི་ཤུ་པོ། །གཉིས་སམ་སུམ་སྦྲེལ་དབྱངས་ཀྱིས་བཞིར་ལྡན་ཡང་། །
བོད་ཀྱི་སྐད་ལ་གང་དུའང་འཇུག་ [3a1] མིན་པས། །སྦྱར་བའང་མིན་ཏེ་དཔེར་ན་ཅཀ་དང་། །
ཚཕཁ་དངཝཟིཡ་བཞིན་ནོ། །རྗེས་སུ་འཇུག་ [3a2] པའི་ཡི་གེ་བཅུ་པོ་ནི། །
མིང་དུ་གནས་པ་གང་གི་མཐར་སྦྱར་བ། །དེ་ལ་ཨཱ་ལི་བཞི་པ་ཨོ་སྦྱར་བས། །
གོ་ངོ་དོ་ནོ་བོ་ [3a3] མོ་འོ་རོ་དང་། །ལོ་སོ་ཞེས་གྲུབ་དེ་དག་བརྗོད་བྱའི་དོན། །
སླར་བསྡུ་བའམ་རྫོགས་ཚིག་ཅེས་ཀྱང་བྱ། །ཤུགས་ལས་ [3a4] ད་དྲག་ཅན་མཐར་ཏོ་འཐོབ་པ། །
རྟག་གོ་བཟང་ངོ་ཡོད་དོ་ཡིན་ནོ་དང་། །སྒྲུབ་བོ་བསམ་མོ་བྱའོ་འགྱུར་རོ་བུ། །
སེལ་ [3a5] ལོ་བྱས་སོ་བསྟནད་ཏོ་གྱུརད་ཏོ་ཀྱེ། །སྩལད་ཏོ་ཞེས་སོགས་མཁས་པས་སྦྱར་བར་བྱ། །
རྗེས་འཇུག་ཡི་གེ་བཅུ་པོ་དེ་ [3b1] རྣམས་ལས། །གང་མིང་མཐའ་ན་བཅུ་པ་ས་ཡིག་གནས། །
དེ་ལ་ཨཱ་ལི་གཉིས་པ་ཨུ་སྦྱར་སུ། །གང་མིང་མཐའ་ན་ [3b2] བརྒྱད་པ་ར་ཡིག་གནས། །
དེ་ཉིད་དངོས་སམ་གཉིས་པ་ཨུ་སྦྱར་རུ། །གང་མིང་མཐའ་ན་གསུམ་པ་ད་ཡིག་གནས། །
དེ་ [3b3] ལ་ཨཱ་ལི་གཉིས་པ་ཨུ་སྦྱར་དུ། །བཞི་པ་ན་དང་དགུ་པ་ལ་གཉིས་ནི། །
དབྱངས་ཀྱིས་མ་བརྒྱན་དེ་དག་དངོས་ཀྱང་སྟེ། །དོན་ [3b4] གྱིས་འཐོབ་པའི་ད་དྲག་ཅན་གྱི་མཐར། །
ཏ་ཡིག་ཨུ་སྦྱར་ཏུ་ཞེས་འདི་དག་རྣམས། །གཉིས་པ་ལས་དང་བཞི་པ་དགོས་ཆེད་ [3b5] དང་། །
བདུན་པ་རྟེན་གནས་གཉིས་པའི་བྱེ་བྲག་ནི། །དེ་ཉིད་དོན་དང་བདུན་པ་ཚེ་སྐབས་ཏེ། །
ལྔ་པོ་དེར་འཇུག་ལ་སྒྲ་དང་ [4a1] མཐུན་པས། །ལ་སྒྲ་ཞེས་བྱ་དེ་དག་རིམ་པ་བཞིན། །
རྟག་ཏུ་རབ་ཏུ་ཀུནད་ཏུ་ཕ་རོལད་ཏུ། །མཚརད་ [4a2] ཏུ་གང་དུ་གནད་དུ་གཏན་དུ་དང་། །
ནམ་དུ་ཤར་དུ་དཔལ་དུ་གཡས་སུ་ལྷར། །ལྷ་རུ་འོག་ལ་འོག་ན་སྟེང་ན་གནས། །
སྟེང་ལ་ [4a3] ཡོད་ན་ཡོད་ལ་འཛིན་ལ་གུས། །འཛིནད་ན་འཛེརད་ལ་འཛེརད་ན་སྩལད་ལ་དགྱེས། །
གྲུབ་ལ་གྲུབ་ན་ཁྱིམ་ལ་ཁྱིམ་ན་གནས། ། [4a4] མཐའ་ལ་མཐའ་ན་ཤར་ལ་ཤར་ན་འགྲོ། །
དཔལ་ལ་དཔལ་ན་གཡས་ལ་གཡས་ན་ལྟ། །ཤར་ཕྱོགས་སུ་འགྲོ་ཆོས་ཀྱི་ [4a5] ཕྱོགས་སུ་སྤྱད། །
ཕྱོགས་སུ་འོད་སྣང་གསུམ་ལ་སྐྱབས་སུ་ཤེས། །ནམ་ལངས་དུས་སུ་ཆོས་སྟོན་ལ་སོགས་པ། །
གང་གི་ [4b1] མིང་མཐའ་ཇི་བཞིན་སོ་སོར་སྦྱར། །རྗེས་སུ་འཇུག་པའི་ཡི་གེ་བཅུ་པོ་ལ། །
ཨི་དང་མཐུན་ལུགས་འདི་ཞེས་བཤད་པར་ [4b2] བྱ། །དང་པོ་ག་ང་གཉིས་ལ་དང་པོ་ཡི། །
ག་ཉིད་མཐུན་ཅིང་གསུམ་པ་ད་ཡིག་དང་། །ལྔ་པ་བ་དང་བཅུ་པ་ས་རྣམས་ [4b3] ལ། །
ཀྱ་ཡིག་དང་སྦྱར་བདུན་པ་འ་ཡིག་མཐར། །བདུན་པ་འ་ཉིད་དག་ནི་སྦྱོར་བ་སྟེ། །
ལྷག་མ་ན་མ་ར་ལ་བཞི་པོའི་མཐར། ། [4b4] གྱ་ཡིག་སྦྱར་བ་དེ་དག་སོ་སོ་ལ། །
ཨི་དང་སྦྱར་བ་དྲུག་པ་འབྲེལ་བའི་ས། །བདག་གི་གང་གི་ཁྱོད་ཀྱི་རབ་ཀྱི་མཆོག ། [4b5] 
ཕྱོགས་ཀྱི་ལམ་དེའི་དེ་ཡི་གཏན་གྱི་དོན། །ལམ་གྱི་གསེར་གྱི་དཔལ་གྱི་ལ་སོགས་བཞིན། །
དེ་དག་ཉིད་ལ་བཅུ་པ་ས་ [5a1] ཡིག་སྦྱར། །གསུམ་པ་བྱེད་པ་པོ་རུ་ཤེས་བྱ་སྟེ། །
བདག་གིས་གང་གིས་ཁྱོད་ཀྱིས་རབ་ཀྱིས་བཀུར། ། [5a2] ཕྱོགས་ཀྱིས་དེས་མཚོན་དེ་ཡིས་གཞན་གྱིས་གསོས། །
ལམ་གྱིས་གསེར་གྱིས་དཔལ་གྱིས་ལ་སོགས་བཞིན། །དེ་དག་ལ་ [5a3] ཡང་ད་དྲག་ཅན་མཐར་གྱི། །
སྦྱོར་བ་མཛེས་པས་ཀུནད་ཀྱི་རབ་འབྱོརད་ཀྱི། །ཟིལད་ཀྱི་ཀུནད་ཀྱིས་རབ་འབྱོརད་ཀྱིས་ [5a4] སོགས་སྦྱར། །
དེ་ལས་ཀྱི་གི་འི་ཡིའི་ཨཱ་ལི་སྟེ། །གི་གུ་ཕྱིས་ནས་གཉིས་པ་ང་ཡིག་སྦྱར། །
ཤུགས་ཀྱིས་ཐོབ་པའི་ [5a5] ཡང་གི་སྒྲ་དང་བཅས། །མཐུན་དང་མི་མཐུན་ཚིག་རྒྱན་རྣམ་གཉིས་དང་། །
དོན་གཞན་ཞིག་ལ་སྡུད་པའི་སྒྲར་འགྱུར་ [5b1] ཏེ། །རྟག་ཀྱང་བཅད་ཀྱང་བཀབ་ཀྱང་བྱས་ཀྱང་རུང་། །
བསྟནད་ཀྱང་འབྱོརད་ཀྱང་སྩལད་ཀྱང་ལྷའང་དགྱེས་སོ། ། [5b2] ལྷ་ཡང་གང་ཡང་ལམ་ཡང་ཡིན་ཡང་བཟོད། །
ཆར་ཡང་གསལ་ཡང་དེ་ལྟར་མཛེས་ཀྱང་མཛེས། །ལྷ་ཡང་ལྷ་ཉིད་ [5b3] གསལ་ཡང་གསལ་བ་སྟེ། །
བཏུད་ཀྱང་ཁྲོ་ཞིང་རབ་ཏུ་མཛའང་བསླུ་བ། །འདི་ནི་མཛེས་ཤིང་འོད་ཀྱང་འཕྲོ་བ་ཉིད། ། [5b4] 
མི་ཡིས་ལྟ་ཅི་ལྷས་ཀྱང་རྟག་ཏུ་བཏུད། །ཨུཏྤ་ལ་ཡང་ཡིན་ལ་སྔོན་པོའང་ཡིན། །
ལ་དོན་སུ་ལ་ཨུ་ཡིག་ཕྱིས་ནས་ [5b5] ནི། །དེ་ལ་གསུམ་པའི་དང་པོ་ཏ་ཡིག་སྦྱར། །
དེ་ལ་ཨཱ་ལི་གསུམ་པ་ཨེ་སྦྱར་བས། །སྟེ་ཞེས་གྲུབ་དང་དོན་ཐོབ་ཏེ་དེ་ [6a1] བཅས། །
དེ་ནི་ལྷག་མ་དག་དང་བཅས་པ་སྟེ། །མཚམས་སྦྱོར་དམ་བཅའ་གཞན་འདྲེན་གསུམ་དུ་འདོད། ། [6a2] 
བཞག་སྟེ་བྱུང་སྟེ་བཀབ་སྟེ་འཛོམ་སྟེ་བདེ། །བྱ་སྟེ་འདུ་སྟེ་འདི་སྟེ་ཡིན་ཏེ་སྨྲ། །
འགྱུར་ཏེ་གསལ་ཏེ་བར་ཏེ་བསྟནད་ཏེ་ [6a3] གཤེགས། །གྱུརད་ཏེ་བསལད་ཏེ་བྱས་ཏེ་ནོར་བསྒྲུབས་ཏེ། །
དེས་ཏེ་ཡོད་དེ་བཤད་དེ་དགའ་བྱེད་དེ། །འཕངས་ཏེ་ཕོག་ [6a4] གོ་མཆོད་དེ་ལས་བྱའོ། །
འཕར་ཏེ་འགྲོའོ་དངོས་པོ་གསུམ་ཡིན་ཏེ། །བེམ་པོ་ཤེས་པ་ལྡན་མིན་འདུ་བྱེད་དོ། །
རྟག་པ་ཡིན་ [6a5] ཏེ་འདུས་བྱས་མ་ཡིན་ཕྱིར། །སངས་རྒྱས་ཡིན་ཏེ་མ་རིག་ལས་སངས་པའོ། །
བསླབ་པ་གསུམ་སྟེ་ཚུལ་ཁྲིམས་ཤེས་རབ་ [6b1] དང་། །ཏིང་ངེ་འཛིན་གྱི་བསླབ་པའང་ཡིན་པའོ། །
ཤར་གྱི་ཕྱོགས་ན་ཕྱོགས་སྐྱོང་དབང་པོ་སྟེ། །ལྷོ་ཡི་ཕྱོགས་ན་དེ་ [6b2] བཞིན་གཤིན་རྗེའོ། །
རྗེས་འཇུག་ཡི་གེ་བཅུ་པོ་དེ་རྣམས་ལ། །དྲུག་པ་མ་ཡིག་སྦྱར་དང་དོན་ཐོབ་ཀྱི། །
ཏམ་བཅས་ཚིག་ [6b3] དོན་སོ་སོར་འབྱེད་པའམ། །དེ་དག་ཕྱོགས་གཅིག་སྡུད་པའི་སྒ་ཡིན་དཔེར། །
རྟག་གམ་མཐོང་ངམ་ཡོད་དམ་ཡིན་ནམ་ [6b4] མིན། །སྒྲུབ་བམ་སྒོམ་མམ་བུའམ་བུ་མོའམ། །
འདི་ཉིད་དུའམ་གསེར་རམ་མཚལ་ལམ་བཙག །བྱས་[སམ་]འཛིནད་ [6b5] ཏམ་གྱུརད་ཏམ་འཚལད་ཏམ་ཅི། །
ཆོས་ནི་གཉིས་ཏེ་འདུས་བྱས་སམ་འདུས་མ་བྱས། །ཕུང་པོ་ལྔ་སྟེ་གཟུགས་སམ་ཚོར་བའམ་ [7a1] སོགས། །
འདུས་བྱས་རྣམས་སམ་འདུས་མ་བྱས་ནི་ཆོས། །གཟུགས་སམ་ཚོར་བ་སོགས་ནི་ཕུང་པོའོ། །
རྟག་ [7a2] གམ་ལ་སོགས་འདྲི་བའི་སྒྲ་དག་ཀྱང་། །འབྱེད་པའི་སྒྲ་ཉིད་དུ་ནི་ཤེས་པར་བྱ། །
རྗེས་འཇུག་ཡི་གེ་བཅུ་པོ་དེ་རྣམས་ཀྱི། །བཞི་ [7a3] པ་ན་དང་དགུ་པ་ལ་གཉིས་ལ། །
བཅུ་པ་ས་ཡིག་སྦྱར་བ་ལྔ་པ་ཡི། །འབྱུང་ཁུངས་ས་སྟེ་རང་དབང་ཅན་གྱི་ཕྲད། །
ལྷག་བཅས་ [7a4] ཙམ་ལའང་ནས་ཉིད་འཇུག་སྟེ་དཔེར། །མཛོད་ནས་ནོར་དང་རྒྱ་མཚོ་ནས་ནོར་བུ། །
བ་ལས་འོ་མ་མཁས་པ་ལས་རིག་པ། ། [7a5] བླ་མར་བཏུད་ནས་ཉན་ཏོ་ལ་སོགས་བཞིན། །
དེ་དག་རིགས་དང་བྱ་བ་ཡོན་ཏན་རྫས། །དགར་དང་ནས་ཉིད་ཡུལ་དུས་དངོས་ [7b1] པོ་སོགས། །
མཚམས་འཛིན་སྡུད་པའི་དོན་དུའང་འཇུག་སྟེ་དཔེར། །མིའམ་ཅི་ལས་དྲི་ཟ་ཐ་དད་དེ། །
བྱ་བ་ངན་ལས་དགེ་བ་ [7b2] སྤྱོད་པ་ལེགས། །ཡང་སོས་པ་ལས་ཐིག་ནག་སྡུག་བསྔལ་ཆེ། །
ལྷ་ཆེན་པོ་ལས་བདེ་བར་གཤེགས་པ་མཆོག །རྟག་ [7b3] དང་དངོས་པོའི་ཆོས་ལས་དེ་ཉིད་གཞན། །
ཟ་དང་དགོད་དང་སྨྲ་ལས་དགེ་སྦྱོར་ལེགས། །མི་ཡི་ནང་ནས་རྒྱལ་རིགས་དཔའ་ [7b4] བ་སྟེ། །
སྲིད་པའི་རྩེ་ནས་མནར་མེད་དམྱལ་བའི་བར། །གཟུགས་ནས་རྣམ་མཁྱེན་བར་ལ་སོགས་པ་བཞིན། །
གང་ཡང་ [7b5] མིང་བརྗོད་པ་དེའི་དང་པོ་རུ། །ཀྱེ་སྦྱར་བ་ནི་བོད་པ་གསལ་བྱེད་དེ། །
ཀྱེ་ལྷ་ཀྱེ་མགོན་བདག་ལ་དགོངས་ཤིག་ཀྱེ། །གང་གི་ [8a1] མིང་ཚིག་མཐའ་དང་མཐུན་པ་ཡི། །
རྗེས་འཇུག་བཞི་པར་ཨི་སྦྱར་ནི་ཞེས་པ། །མཆོག་དང་དམན་དང་ཐ་ [8a2] དད་དགར་བ་དང་། །
ནན་ཏན་བརྣན་པའི་ཚིག་ཏུ་འགྱུར་ཏེ་དཔེར། །ཁྱོད་ནི་འགྲོ་བའི་ནང་ནས་བརྟུལ་ཕོད་པ། །
འདི་ནི་རིགས་ [8a3] ཀྱི་ནང་ནས་དམན་པ་ཉིད། །མཐིང་ག་འདི་ནི་སྔོ་སངས་ཉིད་ལས་གཞན། །
ཁྱོད་ནི་གཉེན་དང་ཁྱོད་ནི་བདག་གི་བཤེས། ། [8a4] མིང་ཚིག་གང་ཡང་རུང་བའི་བར་མཚམས་སུ། །
རྗེས་འཇུག་གསུམ་པ་ད་ལ་རྗེས་འཇུག་གི། །གཉིས་པ་ང་སྦྱར་དེ་ནི་ཚིག་ [8a5] སྔ་ཕྱི། །
ཕྱོགས་གཅིག་སྡུད་དང་སོ་སོར་འབྱེད་པ་དང་། །རྒྱུ་ཡི་མཚན་མའི་དོན་དང་དུས་བརྗོད་པའི། །
ཚེ་སྐབས་ [8b1] དང་ནི་གདམས་ངག་ལྔར་འཇུག་སྟེ། །འདུས་ཤིང་བྱས་དང་འདུས་མ་བྱས་ནི་ཆོས། །
མིག་དང་རྣ་བ་ལ་སོགས་དབང་ [8b2] པོ་སྟེ། །ཆོས་ནི་འདུས་ཤིང་བྱས་དང་འདུས་མ་བྱས། །
དབང་པོ་རྣམས་ནི་མིག་དང་རྣ་བ་སོགས། །སྨན་ཟོས་པ་ [8b3] དང་ཁོང་པའི་ནད་སོས་སོ། །
རྒྱལ་འཆར་བ་དང་དབུས་ཀྱི་ཕྱོགས་སུ་འགྲོ། །ལེགས་པར་སློབས་དང་མཁས་པའི་གྲལ་ [8b4] ལ་དབང་། །
གང་ཡང་རུང་བའི་མིང་གི་ཡ་མཐའ་རུ། །རྗེས་འཇུག་གསུམ་པ་ད་ལ་ཨེ་སྦྱར་བ། །
ཐ་སྙད་དབང་ [8b5] དུ་རྣམ་གྲངས་གཞན་སྦྱོར་དང་། །ལྷག་མ་བཅས་དང་འདས་པའི་དུས་གསུམ་སྟེ། །
དངོས་པོའི་དབང་དུ་བདེན་དང་ [9a1] གསང་བ་དང་། །བདག་གི་བ་དང་ཕ་རོལ་དངོས་བཞིར་འགྱུར། །
དུས་ཀྱི་དབང་དུ་འདས་དང་མ་འོངས་ [9a2] ཏེ། །དེ་བཞིན་གཤེགས་པ་དེ་ནི་དེ་བཞིན་ནོ། །
སྒྱུ་མ་དེ་ནི་བདེན་གྲུབ་ལས་ལྡོག་པའོ། །དེ་ནི་ཀུན་གྱི་བླ་ན་མཐོ་བ་ཉིད། ། [9a3] 
ཁྱོད་ཀྱིས་སྨྲས་པ་དེ་ནི་དེ་བཞིན་ནོ། །ཁྱོད་ཀྱིས་དོན་དེ་ལེགས་པར་གྲུབ་བམ་ཅི། །
བདག་གི་མགོན་གཅིག་ཡོན་ཏན་རྒྱ་ [9a4] མཚོ་དེ། །ཁྱོད་ཀྱི་བཞིན་དེ་ཟླ་བ་ལས་ཀྱང་མཛེས། །
སྔོན་ཚེ་འཕགས་པའི་ཡུལ་གྱི་ས་དེ་ན། །མ་འོངས་མངོན་པར་འཚང་ [9a5] རྒྱར་འགྱུར་བ་དེ། །
གང་མིང་བརྗོད་པའི་དང་པོ་ལ་སོགས་པར། །རྗེས་འཇུག་དང་པོ་ག་ལ་གཉིས་པ་ང་། །
སྦྱར་བ་དེ་ [9b1] ནི་དམིགས་སུ་མི་འཛིན་པར། །སྤྱི་ལ་ཁྱབ་པ་ཉིད་དུ་འགྱུར་ཏེ་དཔེར། །
གང་ཞིག་རྟག་ཏུ་ཆོས་ལ་སྤྱོད་པ་བདེ། །གང་ཞིག་ [9b2] བསྟེན་ན་མཆོག་སྩོལ་ཁོ་བོའི་མགོན། །
ཁྱོད་ཀྱིས་ལེགས་པར་བརྩམས་འདིའི་གཏན་ཚིགས་གང་། །གང་མིང་བརྗོད་པ་ཡི་ནི་ [9b3] མ་མཐའ་ན། །
པུ་ལིངྒ་སྟེ་སྐྱེས་བུའི་རྟགས་མེད་པ། །དེ་ལ་པུ་ལིངྒ་ནི་གསར་སྦྱར་ན། །
བདག་པོའི་དོན་མཚོན་བདག་པོའི་ [9b4] སར་ཤེས་བྱ། །རྟ་པ་གསེར་པ་བྱེད་པོ་ལེན་པོ་སོགས། །
གང་མིང་བརྗོད་པ་ཡི་ནི་མ་མཐའ་ན། །སྟྲཱི་ལིངྒ་སྟེ་བུད་མེད་རྟགས་ [9b5] མེད་པ། །
དེ་ལ་སྟྲཱི་ལིངྒ་ཡི་སྒྲ་སྦྱར་ན། །མེད་དམ་མ་ཡིན་སྟོན་པ་དགག་པའི་སྒྲ། །
མ་བྱེད་མ་སྟོན་མི་རིགས་མི་འགྱུར་སོགས། ། [10a1] ཚིགས་སུ་བཅད་པའི་རྣམ་དབྱེའི་མཚམས་སྦྱོར་རྣམས། །
ཅུང་ཟད་ཙམ་ཞིག་བསྡུས་པ་ཡོད་ན་ཡང་། །དེ་ [10a2] ནི་བཀྲལ་ཏེ་དེ་བཞིན་སྦྱར་བར་བྱ། །
སྔོན་འཇུག་ལྔ་པོ་ཡོད་དམ་མེད་ཀྱང་རུང་། །མིང་གཞིའི་ཡི་གེ་ཉི་ཤུ་གང་ཡིན་ལ། །
དེ་ [10a3] ཉིད་གཉིས་འབྲེལ་ཡོད་དམ་གསུམ་འབྲེལ་ཡོད། །ཨཱ་ལི་བཞི་ལས་གང་རུང་ལྡན་གྱུར་ཀྱང་། །
རྗེས་འཇུག་བཅུ་པོ་རྗེས་ [10a4] སུ་མ་ཞུགས་ན། །མིང་དོན་གཞན་ལ་འཇུག་པ་མི་སྲིད་དེ། །
ལྔ་ལྔ་སྒྲ་རྒྱ་ལྷུ་སྒྲོ་ལ་སོགས་བཞིན། །རྗེས་འཇུག་བཅུ་ [10a5] ཡི་སྦྱོར་བའི་དོན་ཤེས་ན། །
གསུང་རབ་འབྲི་དང་ཀློག་དང་བཤད་རྣམས་ཀྱི། །ཚིག་དོན་མཚམས་སྦྱོར་སྒྲ་ལ་ཐོགས་མེད་ [10b1] པས། །
རྩོམ་དང་རྩོད་སོགས་སྤོབས་པ་བཟང་ལྡན་ཞིང་། །འབྲེལ་ཆགས་སྨྲ་བའི་དབང་པོའི་མཆོག་ཏུ་འགྱུར། །
གཞན་ [10b2] ཡང་རྗེས་འཇུག་སྦྱོར་བའི་དོན་ཤེས་པས། །དོན་གྱི་སྦྱོར་བ་སྔོན་ཆད་མ་མཐོང་ཡང་། །
དོན་དང་མཐུན་པ་རྗེས་དཔག་སྦྱོར་ [10b3] བ་ཤེས། །རྗེས་འཇུག་སྦྱོར་བ་མཁས་པར་གྱུར་པ་ན། །
ཤེས་བྱའི་ཁུངས་སུ་ཆེ་བའི་ལུང་དོན་དང་། །རྗེས་འཇུག་བཅུ་ཡི་ [10b4] སྦྱོར་བའི་དོན་དང་ནི། །
བླ་མའི་གདམས་ངག་གསུམ་པོ་སྦྱར་བྱས་ཏེ། །ཤེས་འདོད་དོན་གྱི་ཐོག་ཏུ་དབབ་པར་བྱ། །
ཤེས་ [10b5] བྱ་བསླབ་ལ་བརྩོན་པའི་གང་ཟག་གིས། །དང་པོ་ཀ་སོགས་ང་རོ་སྦྱོར་ཀློག་སྦྱང་། །
སྔོན་འཇུག་མིང་གཞི་རྗེས་འཇུག་རྣམ་པ་ [11a1] གསུམ། །ཀློག་པ་དག་པའི་ཆེད་དུ་བསླབ་པ་ཡིན། །
གང་ལ་གང་གིས་ཇི་ལྟར་ཅི་ཕྱིར་ཏེ། །རྗེས་འཇུག་སྦྱོར་བ་ [11a2] བཞི་ཡི་མཚན་ཉིད་ནི། །
ལེགས་བཤད་མཉན་བསམ་བསྟན་པའི་དོན་དུ་སྦྱར། །ཤེས་བྱའི་ཡན་ལག་དེ་དག་མཐུ་ཡིས་ [11a3] ནི། །
ཤེས་པའི་འབྲས་བུའི་ཆེད་དུ་དོན་ལ་དབབ། །དེ་ལྟར་བསླབ་པའི་རིམ་པ་འདི་ཡིས་ནི། །
གང་ཞིག་འབད་པའི་ [11a4] བརྩོན་འགྲུས་ཆུང་ངུས་ཀྱང་། །ཤེས་རབ་མྱུར་དུ་རྣམ་པར་གྲོལ་འགྱུར་ན། །
བརྩོན་འགྲུས་ཆེན་པོ་རྣམས་ནི་ལྟ་ཅི་ [11a5] སྨོས། །དེ་ཕྱིར་ཤེས་བྱའི་དང་པོར་འདི་ཉིད་བསླབ། །
དེ་ནས་གཞན་དག་རྒྱས་པའང་མཉན་བྱས་ཏེ། །ཐེག་གསུམ་ [11b1] བསླབ་པ་གང་ལ་དད་པ་ཡི། །
གཞུང་ཉིད་བླ་མ་དག་ལས་མཉན་པར་བྱ། །སློབ་དཔོན་སློབ་དཔོན་ཉིད་དུ་འཛིན་པ་དང་། ། [11b2] 
ལེ་ལོ་གཡེང་བ་སྤངས་པའི་རྟག་སྦྱོར་དང་། །ཟོ་བཟང་དད་པ་ལ་བརྟེན་གུས་སྦྱོར་ཅན། །
སྐྱེས་བུ་དེས་ནི་མྱུར་དུ་རྟོགས་ [11b3] འགྱུར་ཏེ། །དེ་ལ་དུས་སུ་ཤེས་པས་འདོམས་པར་བྱ། །
ཅིག་ཤོས་དེ་དག་མི་ལྡན་སྐྱེ་བོ་གཞན། །དེ་ལས་ལྡོག་སྟེ་བསྟན་ [11b4] པའི་སྣོད་མ་ཡིན།།  ༑   །།

ཕོ་ཡི་ཡི་གེ་ཀཱ་ལི་འབའ་ཞིག་ལ། །སྡེ་པ་བདུན་དང་ཕྱེད་བཅས་བརྒྱད་གནས་པའང་། ། [11b5] 
[ཕོ་]དང་མ་ནིང་མོ་དང་ཤིན་ཏུ་མོ། །མོ་གཤམ་ཡི་གེ་ཞེས་བྱར་མིང་བཏགས་པའི། །
སྡེ་ཚན་ལྔ་རུ་རྣམ་པར་དྲིལ་བྱས་ནས། །ཀ་ [12a1] ཅ་ཏ་པ་རྣམས་ནི་ཕོ་ཡིག་དང་། །
དེ་བཞིན་ཁ་ཆ་ཐ་ཕ་རྣམས་མ་ནིང་། །ག་ཇ་ད་བ་རྣམས་ནི་མོ་ཡིག་ [12a2] དང་། །
ང་ཉ་ན་མ་ཤིན་ཏུ་མོ་ཉིད་དུ། །སྡེ་པ་བཞི་པ་ཡན་ཆད་དབྱེ་བར་བྱ། །
དེ་ཡི་ལྷག་མ་ཙ་ཚ་ཛ་ཝ་དང་། །ཞ་ཟ་འ་ [12a3] ཡ་ར་ལ་ཤ་ས་དང་། །
ཧ་ཨ་དག་སྟེ་བཅུ་བཞིར་གནས་པ་ལ། །ཙ་ཚ་ཛ་གསུམ་ཅ་ཆ་ཇར་སྦྱར་བས། །
ཙ་ཕོ་ཚ་ཡིག་མ་ [12a4] ནིང་ཛ་ཡིག་མོ། །དེ་བཞིན་ཝ་ནི་བ་དང་སྦྱར་བས་མོ། །
ལྷག་མ་ཞ་ཟ་འ་ཡ་ཤ་ས་དྲུག །མོ་ཡི་ཡི་གེའོ་ར་ལ་ཧ་མོ་གཤམ། ། [12a5] 
ཨ་ཡིག་མོ་ལས་མཚན་མེད་ཅེས་ཀྱང་བྱ། །མོ་ཡི་ཡི་གེ་དེ་དག་ནང་ནས་ནི། །
རྗེས་སུ་འཇུག་པའི་ཡི་གེ་ག་ང་དང་། །ད་ན་བ་ [12b1] མ་འ་ར་ལ་ས་སྟེ། །
བཅུ་དབྱུང་རྗེས་འཇུག་བཅུ་ཡི་ནང་ནས་ནི། །ག་ད་བ་མ་འ་སྟེ་ཡི་གེ་ཡི། །
སྔོན་དུ་འཇུག་པའི་ཡི་ [12b2] གེ་ལྔ་དབྱུང་བྱ། །སྔོན་དུ་འཇུག་པའི་ཡི་གེ་ལྔ་པོ་ལ། །
བ་ཕོ་ག་དང་ད་གཉིས་མ་ནིང་སྟེ། །འ་ཡིག་མོ་ཡིན་ཤིན་ [12b3] ཏུ་མོ་མ་ཡིག །
དེ་ལྟར་རྣམ་པ་བཞི་རུ་དབྱེ་བར་བྱ། །དེ་དག་རེ་རེའང་བྱེད་པ་བཞི་བྱེད་དེ། །
མིང་གཞིའི་ཡི་གེ་གང་ [12b4] ལ་འཇུག་པར་བྱེད། །སྔོན་འཇུག་ཡི་གེ་གང་གིས་འཇུག་པར་བྱེད། །
སྒྲ་ཡི་ཚུལ་ནི་ཇི་ལྟར་འཇུག་པར་བྱེད། ། [12b5] དགོས་པ་ཅི་ཡི་ཕྱིར་དུ་འཇུག་པར་བྱེད། །
མིང་གཞི་གང་ལ་འཇུག་པར་བྱེད་ཅེ་ན། །ཕོ་ཡིག་བ་ནི་རང་སྡེ་མ་ཡིན་པའི། ། [13a1] 
མིང་གཞིའི་ཕོ་ཡིག་ཀ་ཅ་ཏ་ཙ་དང་། །མོ་ཡིག་ག་ང་ཇ་ཉ་ད་ན་དང་། །
ཛ་ཞ་ཟ་ར་ཤ་ས་རྣམས་ལ་འཇུག །དེ་ [13a2] ཡང་ཀ་ཁ་གཉིས་ལ་བརྩེགས་འདོགས་རྐྱང་། །
ཏ་ཙ་ད་གསུམ་རྐྱང་བརྩེགས་ང་ཇ་ཉ། །ན་ཛ་རྣམས་ལ་བརྩེགས་མ་ [13a3] ཁོ་ན་དང་། །
ཅ་ཞ་ཤ་གསུམ་རྐྱང་པ་ཟ་ས་གཉིས། །རྐྱང་འདོགས་ར་ལ་འདོགས་འཕུལ་འཇུག་སྟེ་དཔེར། །
བཀའ་ [13a4] བཅས་བཏགས་བཙགས་བགོས་བདག་བཞེད་བཟང་བཤད། །བསམ་མོ་བསྐོ་བསྐོན་བརྟས་བལྟའ་བསྟོད་བརྩེགས་སོ། ། [13a5] 
བརྒལ་བསྒོ་བརྔ་བསྔགས་བརྗོད་བརྙས་བསྟེན་བརྡ་བལྡད། །བསྔོག་བརྣོག་བསྣན་བརྫའ་བཀྱེ་བརྐྱང་བསྐྱེད་བཀྲག་ [13b1] བསྐྲུན། །བཀླགས་བརྒྱད་བསྒྱིངས་བསྒྲད་བསྒྲགས་བསྲང་བཟླས་བརླབས་བསླངས། །མོ་ཡིག་འ་ནི་མིང་གཞིའི་ [13b2] མོའི་ཡི་གེ། །
ག་ཇ་ད་བ་ཇ་(read: ཛ་)དང་མ་ནིང་ནི། །ཁ་ཆ་ཐ་ཕ་ཚ་ལ་རྐྱང་འཕུལ་དང་། །
ག་བ་ཁ་ཕར་(read: ཕ་ར་?)འདོགས་འཕུལ་དུའང་ [13b3] འཇུག །འགོད་འཇམ་འདམ་འབོལ་འཛོམ་འཁོར་འཆལ་འཐད་འཕགས། །
འཚལ་འགྱེད་འབྱེད་འཁྱར་འགྲེ་ [13b4] འཕྲལ་འཁྲེན་འཕྲད་བཞིན། །མ་ནིང་ག་ནི་མིང་གཞིའི་ཕོའི་ཡི་གེ། །
ཅ་ཏ་ཙ་དང་མོ་ཡིག་ཉ་ད་ན། །ཞ་ཟ་ཡ་ཤ་ས་ [13b5] ལ་རྐྱང་འཕུལ་འཇུག །
གཅིག་གཏམས་གཙང་གཉེར་གདེངས་གནས་གཞལ་གཟུགས་གཡབ། །གཤམ་གསལ་ [14a1] སོགས་བཞིན་མ་ནིང་ད་ཡིག་ནི། །
མིང་གཞིའི་ཕོ་ཡིག་ཀ་པ་མོ་ག་བ། །བཞི་ལ་རྐྱང་འདོགས་མོ་ཡིག་ [14a2] ང་མ་ལ། །
རྐྱང་འཕུལ་ཁོ་ནས་རབ་ཏུ་འཇུག་སྟེ་དཔེར། །དཀོན་དཔའ་དགའ་དབང་དངར་དམར་དཀྱིལ་དཔྱད་དགྱེས། ། [14a3] 
དབྱངས་དཀྲོགས་དགྲམ་དབྲོག་སོགས་བཞིན་ཤིན་ཏུ་མོ། །མ་ཡིག་མིང་གཞིའི་མ་ནིང་ཁ་ཆ་ཐ། །
ཚ་དང་མོ་ཡིག་ག་ཇ་ད་ [14a4] ཛ་དང་། །ཤིན་ཏུ་མོ་ཡིག་ང་ཉ་ན་རྣམས་ལ། །
རྐྱང་འཕུལ་དུ་འཇུག་ཁ་གར་འདོགས་འཕུལ་ཡང་། །མཁའ་མཆན་ [14a5] མཐོང་མཚན་མགུ་མཇེད་མདོག་མཛད་མངོན། །
མཉེས་མནབས་མཁྱེན་མཁྲངས་མགྱོགས་མགྲིན་ལ་སོགས་ [14b1] བཞིན། །ཕོ་ཡིག་བ་ནི་མིང་གཞིའི་མ་ནིང་གི། །
ཁ་ཆ་ཐ་ཕ་ཚ་ལ་མི་འཇུག་ཅིང་། །མོ་ཡིག་འ་དང་མ་དག་མིང་ [14b2] གཞིའི་ཕོ། །
ཀ་ཅ་ཏ་པ་ཙ་ལ་འཇུག་པ་མིན། །མ་ནིང་ག་ད་གཉིས་ནི་མིང་གཞི་ཡི། །
མ་ནིང་ཁ་ཆ་ཐ་ཕ་ཚ་ལ་མིན། །རང་ [14b3] གི་སྡེ་པ་དག་དང་ཕྲད་པ་ན། །
ཕོ་ཡིག་བ་ནི་མིང་གཞིའི་མོའི་ཡི་གེ། །བ་མ་གཉིས་ལ་མི་འཇུག་དེ་བཞིན་དུ། །
མ་ནིང་ [14b4] ག་ཡིག་མིང་གཞིའི་ཕོ་མོ་ནི། །ཀ་ག་ང་དང་ད་ཡིག་ཏ་ད་ན། །
མོ་བ་ཞ་ཟ་འ་ཡ་རྣམས་ལ་ནི། །ཤིན་ཏུ་མོར་གྱུར་ [14b5] མ་ཡིག་རང་སྡེ་ཡི། །
མ་ནིང་མོ་ཡིག་ཕ་བ་མ་ལ་མིན། །ཇི་ལྟའི་ཚུལ་གྱིས་འཇུག་པར་བྱེད་ཅེ་ན། །
ཕོ་ཡིག་བ་ནི་ [15a1] མིང་གཞིའི་ཡི་གེ་ལ། །སྒྲ་དང་བྱེད་རྩོལ་དྲག་པའི་ཚུལ་གྱིས་ཏེ། །
མ་ནིང་ག་ད་སྒྲ་རྩོལ་རན་པས་ [15a2] འཇུག །མོ་ཡིག་འ་ནི་སྒྲ་རྩོལ་ཞན་པས་ཏེ། །
ཤིན་ཏུ་མོ་ཡི་ཡི་གེ་མ་ཡིག་ནི། །སྒྲ་རྩོལ་ཤིན་ཏུ་ལྷོད་པའི་ཚུལ་ [15a3] གྱིས་འཇུག །
དགོས་པ་ཅི་ཕྱིར་འཇུག་པར་བྱེད་ཅེ་ན། །ཕོ་ཡིག་བ་ནི་དུས་ལས་འདས་པ་དང་། །
གཞན་པ་བྱ་བའི་ [15a4] ཡུལ་ཉིད་བསྒྲུབ་ཕྱིར་འཇུག །ཆུས་བཀང་ནོར་བསྐུངས་སྨན་བསྐོལ་གད་མོ་བགད། །
ལམ་བཀག་ཚོད་བགམ་ [15a5] ལམ་བསྒུགས་བུད་མེད་བསྒྲོད། །དུ་བ་བརྔུབས་ཤིང་མཚང་བསྔོགས་བློ་ཡིས་བཅལ། །
མཆོད་ཅིང་བརྗེད་དེ་ [15b1] རྗེས་བསྙེགས་ཁོད་བསྙམས་སོ། །ཁ་བཏགས་རྒྱས་བཏབ་ཞལ་བཏབ་ཐིགས་པ་བཏིག །
བྱེས་བཏེག་ [15b2] གྱེན་བཏེག་སྲང་བཏེག་སྲོལ་བཏོད་དོ། །སྤུ་བཏོགས་སྡིགས་བརྟབས་བྱ་བ་བརྟུལ་ནས་བརྟོད། །
གོས་ [15b3] བལྟབས་ཆས་བསྟད་ཁ་ཟས་བསྟབས་ཤིང་བསྟུངས། །མདུན་བདར་རྗེས་བདས་ནོར་བདལ་གཞུ་བདུངས་ [15b4] སོ། །
ཉེས་བསྡམས་ཐག་པས་བསྡམས་ནས་བསྡར་ཞིང་བསྡིགས། །ཕྱོགས་གཅིག་བསྡོམས་ཏེ་ནོར་ [15b5] བརྣོག་ཟས་ཀྱིས་བརྣངས། །
མཇུག་བསྣར་གོས་བཙེམས་རྡོས་བཙོགས་གཞན་དུ་བརྫོངས། །དལ་བུས་ [16a1] བཞབས་ནས་བཞོན་བཞོས་མར་ཁུ་བཞུར། །
ཟས་བཟས་ཞབས་ཐོག་བཟབས་ཤིང་འཕྲང་ལས་བཟུར། ། [16a2] རྣ་བར་བཟླུགས་ཤིང་རྒྱུད་བརླམས་སྦུབས་བཤངས་སོ། །
བྲིས་བཤར་འཕྲང་བཤར་ནོར་བཤུགས་རི་དྭག་བཤོར། ། [16a3] ལག་བསིགས་མདེའུ་བསིར་རྗེས་བསུབས་ཁ་བསུམ་མོ། ༑ །
བསྐྱི་བྱ་བགམ་བྱ་བགྲད་བྱ་བསྒུག་བྱ་དང་། ། [16a4] བསྔག་བྱ་བརྗེད་བྱ་བསྙག་བྱ་བསྙབ་བྱ་བསྙམ། །
བསྙེལ་བྱ་བསྙོག་བྱ་བཏིག་བྱ་བཏུ་བྱ་བཏུས། །བརྟག་བྱ་བལྟམ་ [16a5] བྱ་བལྟབ་བྱ་བསྟད་བྱའི་སྒ། །
མདུན་དུ་བདར་བྱ་བསྡམ་བྱ་བདམ་བྱའི་ནོར། །བསྣམ་བྱ་བསྣར་བྱ་བསྣུབ་བྱ་ [16b1] བཙེམ་བྱའི་གོས། །
བརྫང་བྱ་བཞབ་བྱ་བཟབ་བྱ་བརླམ་བྱའི་མི། །བཤག་བྱ་བཤིག་བྱ་བཤུག་བྱ་བཤེར་བྱའི་ [16b2] ཚིག །
བསག་བྱ་བསེག་བྱ་བསུབ་བྱ་བསེད་བྱའི་བལ།  ༑ །མ་ནིང་ག་ད་བདག་གཞན་གཉིས་ཀ་དང་། ། [16b3] 
དུས་ལས་ད་ལྟ་སྟོན་པའི་ཆེད་འཇུག་སྟེ། །གཅོ་(read: གཅོག་?) བྱེད་གཉོག་བྱེད་གཏིག་བྱེད་ནོར་གཏམ་བྱེད། །
གཏུག་བྱེད་སེ་ [16b4] གོལ་གཏོག་བྱེད་ནོར་གཏོད་བྱེད། །གདངས་བྱེད་གདེང་བྱེད་གནོན་བྱེད་རྨ་གཙག་བྱེད། །
གཞུ་བྱེད་གཟུར་བྱེད་ [16b5] ཕྲག་(?)ལ་གཟར་བ་པོ། །གཡོར་བྱེད་གཤོག་བྱེད་གཤོམ་བྱེད་ཤིང་གསེ་བྱེད། །
གསོར་བྱེད་གསོག་བྱེད་གསོན་བྱེད་ [17a1] གཏམ་གསོད་བྱེད། ༑ །གཅད་བྱ་གཉག་བྱ་གཏིག་བྱ་གཏིབ་བྱའི་སྤྲིན། །
གཏུག་བྱ་གཏུར་བྱ་ [17a2] གཏང་བྱ་གཏུམ་བྱའི་མགོ། །གདང་བྱ་གདམས་བྱ་གདེག་བྱ་གདམ་བྱའི་ནོར། །
གཙེར་བྱ་བཞག་བྱ་གཞུར་བྱ་གཞོག་ [17a3] བྱའི་ཤིང་། །གཟར་བྱ་གཟབ་བྱ་གཟུད་བྱ་གཟད་བྱའི་གོས། །
གཤག་བྱ་གཤིབས་བྱ་གསད་བྱ་གསིལ་བྱའི་དྲིལ། ། [17a4] དུམ་བུར་གསིལ་བྱ་གསང་བྱ་གསོ་བྱའི་བུ། ༑ །
དཀྱུ་བྱེད་དགོད་བྱེད་དཔྱོང་བྱེད་དབུར་བ་པོ། །དབྱུག་བྱེད་ [17a5] དབྲོལ་བྱེད་དམོད་བྱེད་ལ་སོགས་སོ། ༑ །
དཀྲི་བྱ་དཀྱུ་བྱ་དགྲོལ་བྱ་དགལ་བྱའི་ཁལ། །དཔྱང་བྱ་དཔྱའ་བྱ་ [17b1] དབུབ་བྱ་དབུག་བྱའི་ཤིང་། །
དབུར་བྱའི་རས་དང་དམད་བྱའི་ཉ་མ་སོགས། ༑ །གཅར་གྱིན་འདུག་གོ་ད་ལྟ་ [17b2] གཅར་བཞིན་པའོ། །
དཀྲི་ཡིན་འདུག་གོ་མདོས་ཐག་དཀྲི་བཞིན་པའོ། ༑ །མོ་ཡིག་འ་ནི་བདག་དང་ད་ལྟ་བ། ། [17b3] 
མ་འོངས་སྟོན་པའི་ཕྱིར་དུ་འཇུག་སྟེ་དཔེར། །འཁྱིག་བྱེད་འཁྱེར་བྱེད་སྐུད་པ་འཁལ་བ་པོ། །
འགེངས་བྱེད་འགེམས་ [17b4] བྱེད་འཆི་བྱེད་གོས་འཇུ་བྱེད། །འཐག་བྱེད་འཐུ་བྱེད་འཐོག་བྱེད་ཟས་འདག་བྱེད། །
འདེགས་བྱེད་འདོགས་བྱེད་འདོམས་ [17b5] བྱེད་ནོར་འདམ་བྱེད། །འཕྱར་བྱེད་འཕྱག་བྱེད་འབིགས་བྱེད་འབུབས་བྱེད་པོ། །
འབེབས་བྱེད་འབོགས་བྱེད་འབྱིད་བྱེད་ [18a1] ཚོན་འབྱུག་བྱེད། །འབྲད་བྱེད་འཚག་བྱེད་འཚོག་བྱེད་འཚབ་པ་པོ། །
འཛེག་བྱེད་འཛུགས་བྱེད་སྣོད་ལ་ [18a2] འཛེད་པར་བྱེད། ༑ །འཁྱམས་བྱེད་འགྱུ་བྱེད་འཆག་བྱེད་ཕྱིར་འཐོན་བྱེད། །
འདའ་བྱེད་འདོང་བྱེད་གདན་ལས་ [18a3] འཕག་པ་པོ། །འཕག་བྱེད་འབྱོན་བྱེད་འབྱོལ་བྱེད་བཞིན་འཛུམ་བྱེད། ༑ །
འཁལ་བཞིན་འཁུར་བཞིན་འཁྱུད་ [18a4] བཞིན་འཁྱུད་ཀྱིན་འདུག ༑ །ཁྱིམ་ལ་འཁར་འགྱུར་གློག་ཀྱང་འཁྱུག་པར་འགྱུར། ༑ །
ཤིན་ཏུ་མོ་ཡི་ཡི་ [18a5] གེ་མ་ཡིག་ནི། །བདག་གཞན་དུས་གསུམ་བྱེ་བྲག་མེད་པ་རུ། །
ཀུན་ལ་མཉམ་པ་ཉིད་དུ་འཇུག་སྟེ་དཔེར། །མཁས་ [18b1] པ་མཁས་པར་བྱེད་དོ་མཁས་པར་བྱས། །
མཁས་བྱ་མཁས་པར་བྱའོ་མཁས་པར་གྱུར། །མཁས་པར་འགྱུར་རོ་ [18b2] ཁྱོད་ནི་མཁས་བཞིན་པ། །
དེ་བཞིན་སྦྱར་ཏེ་མཁྱེན་མངག་མངགས་མཆེད་མཉེན། །མཐུད་མདུད་མཚར་མཛང་མཛངས་ [18b3] ཤིང་མཛེས་སོགས་བཞིན། །
རྗེས་སུ་འཇུག་པའི་ཡི་གེ་བཅུ་པོ་ལ། །ག་ད་བ་ས་ཕོ་དང་ང་མ་འ། །
མོ་ཡིན་མ་ནིང་ན་ར་ལ་ [18b4] གསུམ་སྟེ། །དེ་ལྟར་ཕོ་མོ་མ་ནིང་གསུམ་དུ་དབྱེ། །
ཕོ་ཡིག་ག་ལ་ཡང་འཇུག་ས་ཞུགས་པ། །སྒྲ་རྩོལ་དྲག་པའི་དྲག་ [18b5] པས་སྐྱེས་བུ་རབ། །
ཕོ་ཡིག་བ་ལ་ཡང་འཇུག་ས་བཞུགས་པ། །སྒྲ་རྩོལ་དྲག་པའི་འབྲིང་སྟེ་སྐྱེས་བུ་འབྲིང་། །
དེ་གཉིས་ [19a1] ཡང་འཇུག་མེད་དང་ས་དའི་མཐའ། །སྒྲ་རྩོལ་དྲག་པའི་ཞན་པས་སྐྱེས་བུ་ནི། །
ཐ་མ་ཞེས་བྱ་དེ་ལྟར་ [19a2] རྣམ་པ་གསུམ། །མོ་ཡིག་ང་མ་གཉིས་ལ་ཡང་འཇུག་ཞུགས། །
ཞན་པའི་དྲག་པར་འགྱུར་བས་མོ་ཙམ་དང་། །དེ་ [19a3] གཉིས་ཡང་འཇུག་མེད་དང་འ་མཐའ་རྣམས། །
ཤིན་ཏུ་ཞན་པར་འགྱུར་བས་ཤིན་ཏུ་མོ། །མ་ནིང་ན་ར་ལ་གསུམ་མིང་ [19a4] གཞི་ཡི། །
ཕོ་ཡིག་མཐའ་རུ་ཡང་འཇུག་ཡོད་མེད་ནི། །གང་རུང་དག་དང་མིང་གཞིའི་མོ་ཡིག་གི། །
རྗེས་སུ་ཡང་འཇུག་ [19a5] མེད་པར་ཞུགས་པའི་ཚེ། །བར་མའི་དྲག་པའམ་ཞན་པར་འགྱུར་བས་ན། །
འགྱུར་བ་མ་ནིང་མིང་གཞིའི་མོ་ཡིག་གི། ། [19b1] རྗེས་སུ་ཡང་འཇུག་དང་བཅས་ཞུགས་པ་ན། །
བར་མའི་དྲག་ཞན་གཉི་གའི་ཆ་ལྡན་པས། །མ་ནིང་མཚན་གཉིས་མིང་ [19b2] གཞིའི་མ་ནིང་མཐར། །
ཡང་འཇུག་ཡོད་མེད་གང་ཡང་རུང་བ་རུ། །ཞུགས་ཚེ་སྒྲ་རྩོལ་བར་མ་དེ་ཉིད་ལས། །
དྲག་ཞན་ [19b3] མི་འགྱུར་མཚན་མེད་མ་ནིང་ངོ་། །རྗེས་འཇུག་དེ་ཡང་བྱེད་པ་བཞི་བྱེད་དེ། །
འཇུག་ཡུལ་གང་ལ་འཇུག་པར་བྱེད་པ་ [19b4] དང་། །རྗེས་འཇུག་གང་གིས་འཇུག་པར་བྱེད་པ་དང་། །
ཚུལ་ནི་ཇི་ལྟར་འཇུག་པར་བྱེད་པ་དང་། །དགོས་པ་ཅི་ཕྱིར་ [19b5] འཇུག་པར་བྱེད་པའོ། །
གང་ལ་འཇུག་ན་མིང་གཞིའི་ཡི་གེ་ནི། །ཐམས་ཅད་ཀུན་ལ་བྱེ་བྲག་མེད་པར་འཇུག །
གང་ [20a1] གིས་འཇུག་ན་རྗེས་འཇུག་ཡི་གེ་ནི། །བཅུ་རུ་རབ་ཏུ་ཕྱེས་པ་དེ་དག་གིས། །
ཇི་ལྟར་འཇུག་ན་རྣམ་པ་ [20a2] གཉིས་ཡིན་ཏེ། །དྲག་ཞན་དབྱེ་བ་སྒྲ་ཡི་འཇུག་ཚུལ་དང་། །
དོན་ནི་ཅི་ཞིག་སྟོན་པ་དོན་གྱི་ཚུལ། །ཕོ་ལ་སྐྱེས་བུ་རབ་ [20a3] འབྲིང་ཐ་མ་གསུམ། །
མོ་ལ་མོ་ཙམ་ཤིན་ཏུ་མོ་དང་གཉིས། །མ་ནིང་འགྱུར་དང་མཚན་གཉིས་མཚན་མེད་གསུམ། ། [20a4] 
རིམ་པར་དྲག་ཞན་བར་མ་གསུམ་དུ་འཇུག །དྲག་པ་སྐྱེས་བུ་རབ་འབྲིང་ཐ་གསུམ་ནི། །
རྗེས་འཇུག་ནང་ཕྲད་སྟོབས་ [20a5] ཀྱིས་གྱུར་པ་སྟེ། །གལ་ཏེ་ཞན་པ་མོ་ཡིག་ནང་ཕྲད་ན། །
དེ་ལའང་ནང་གི་ཆ་ཤས་དབྱེ་བ་ཡིས། །དེ་ཡང་དྲག་ཞན་ [20b1] གཉིས་སུ་དབྱེ་བའོ། །
འགྱུར་སོགས་མ་ནིང་གསུམ་དུ་གང་གཏོགས་པ། །མིང་གཞི་དྲག་དང་ཕྲད་ན་དྲག་པར་འགྱུར། ། [20b2] 
ཞན་དང་ཕྲད་ཅིང་ཡང་འཇུག་མེད་པའི་ཚེ། །ཞན་པར་འགྱུར་རོ་མིང་གཞི་ཞན་པ་དང་། །
ཡང་འཇུག་དྲག་པ་གཉིས་ཀ་ [20b3] ཕྲད་གྱུར་ན། །དེ་ནི་དྲག་ཞན་གཉིས་ཀ་ཅན་དུ་འགྱུར། །
མིང་གཞི་དྲག་ཞན་གཉིས་ཀ་མ་ཕྲད་ན། །ཡང་འཇུག་ཡོད་ [20b4] རུང་མེད་རུང་དྲག་དང་ཞན། །
གང་ཡང་མི་འགྱུར་དེ་ནི་བར་མའོ། །རྒྱུ་མཚན་དེས་ན་འགྱུར་དང་མཚན་གཉིས་དང་། ། [20b5] 
མཚན་མེད་དག་དང་རྣམ་པ་གསུམ་དུ་འདོད། །དེ་ནི་དྲག་ཞན་སྒྲ་ཡི་འཇུག་ཚུལ་དཔེར། །
སྐྱོགས་དཀྲིགས་དཀྲོགས་ [21a1] དཀྲུགས་བཀླགས་བཀྱིགས་འཁྱགས་འཁྲུགས་གྲགས། །གྲོགས་སྒྲོགས་བསྒགས་འགགས་ [21a2] ངོགས་བསྔགས་ལྕགས་བཅགས་འཆགས། །
འཇགས་འཇིགས་གཉགས་སྙོགས་བསྙེགས་སྙིགས་བརྟགས་ [21a3] རྟོགས་བརྟགས། །གཏོགས་གཏུགས་བཏགས་སྟེགས་ཐོགས་ཐེགས་ཐུགས་དོགས་འདོགས། །
འདེགས་གདགས་ [21a4] ནགས་བརྣོགས་པགས་ལྤགས་སྤགས་སྤྱུགས་ཕྱགས། །འཕྱུགས་བགས་བོགས་བླུགས་བླགས་དབུགས་སྔགས་ [21a5] བྲེགས་དབགས། །
སྤྲགས་མྱགས་དམིགས་དམྱུགས་རྨུགས་གཙིགས་བཙུགས་བཙགས་བརྩིགས། །བརྩེགས་ [21b1] ཚོགས་ཚགས་ཚེགས་རྫོགས་ཞགས་ཞུགས་གཞོགས་བཞུགས། །
གཟུགས་གཟིགས་གཟགས་བཟླུགས་གཡོགས་ [21b2] གཡིགས་རིགས་རླུགས་ལེགས། །ལགས་ཤགས་གཤེགས་བཤགས་སོགས་བསྲེགས་ཧྭགས་རྣམས། ། [21b3] 
སྐྱེས་བུ་རབ་ཀྱི་དཔེར་བརྗོད་ཡིན་ཤེས་བྱ། ༑ །སྐབས་ཀླུབས་བཀྲབས་སྐྱབས་བསྐྱབས་སྒྲོབས་འཁོབས་ [21b4] བསྒྲུབས་སྒྲུབས། །བརྔུབས་བཅབས་བཅིབས་ཆབས་ཆིབས་འཇབས་འཇེབས་བསྙབས་སྙོབས། །སྟབས་སྟོབས་ [21b5] གཏིབས་བསྟབས་ཐབས་འཐིབས་དུབས་ལྡེབས་བསྡེབས། །
སྣབས་བསྣུབས་སྣྲུབས་མནབས་སྤབས་ཕེབས་ [22a1] བྱབས་བྲབས་བྲུབས། །སྦུབས་གཙུབས་རྩིབས་རྩབས་ཚབས་འཚབས་ཞབས་གཞིབས་གཞབས། ། [22a2] 
གཟབས་གཡབས་རབས་བརླབས་རློབས་ཤུབས་གཤིབས་སྲུབས་བསླབས། །བསབས་སོགས་སྐྱེས་བུ་འབྲིང་དུ་ [22a3] ཤེས་པར་བྱ། ༑ །
སྐས་སྐད་བཀག་བཀབ་མཁས་འཁྲིད་ཁྲག་ཁྲབ་འགས། །བགྲད་སྒྲོག་གྲུབ་སྡས་ངེད་ངག་ [22a4] རྔབ་ལ་སོགས། །
སྐྱེས་བུ་ཐ་མའི་དཔེར་བརྗོད་ཤེས་པར་བྱ། ༑ །བསྐངས་བསྐུམས་ཁེངས་ཁམས་གངས་བགོམས་ [22a5] དངངས་བརྔམས་མོ། །
བསྐང་གོང་སྐོམ་བཀར་ཁོང་ཁལ་མཁའ་གང་སྒྲོམ། །འགའ་དང་དངོམ་སྔ་ལ་སོགས་ [22b1] ཤིན་ཏུ་མོ། ༑ །
བསྟནད་རྐུན་བསྐོརད་བསྟར་སྩལད་བཙལ་འགྲན་འགོར་འགུལ། །དེ་དག་རྣམས་ནི་འགྱུར་བ་ [22b2] མ་ནིང་ངོ་། ༑ །
འཛིནད་བརྒྱནད་གྱུརད་འབྱོརད་རོལད་བསལད་མཚན་གཉིས་པ། ༑ །ཕྱིནད་མཐུན་ཐརད་ [22b3] འཐོར་འཁྲུལ་འཕྲུལ་མཚན་མེད་དོ། ༑ །
དོན་ནི་སྟོན་ཚུལ་རྣམ་པ་གཉིས་ཡིན་ཏེ། །སྔ་མ་མིང་དེ་ཇི་ལྟར་གྱུར་པ་ [22b4] དང་། །
ཕྱི་མ་རྗེས་འཇུག་མིང་མཐའ་གང་ཡིན་དེས། །མིང་མཐའ་འདྲེན་ཚུལ་གང་ལྟར་འགྱུར་བའོ། །
སྔ་མ་སྔོན་ [22b5] འཇུག་ལྔ་པོ་དོན་གང་ལ། །ཞུགས་པ་དེ་ལྟར་རྗེས་འཇུག་སྦྱར་བར་བྱ། །
བདག་གཞན་དུས་གསུམ་གང་གི་དོན་སྦྱར་ [23a1] བ། །དེ་ཉིད་གསལ་ཕྱིར་རྗེས་འཇུག་ཀྱང་དེ་ལྟར། །
ཕྱི་མ་མིང་མཐའ་དག་གི་འདྲེན་ཚུལ་ནི། །རྗེས་འཇུག་ [23a2] ཕོ་ཡིས་མིང་གཞིའི་ཕོ་ཡིག་དྲང་། །
རྗེས་འཇུག་མོ་ཡིས་མིང་གཞིའི་མོ་ཡིག་དྲང་། །དེ་བཞིན་རྗེས་འཇུག་ཡི་གེ་མ་ནིང་ [23a3] གིས། །
མིང་གཞིའི་མ་ནིང་ཡི་གེ་དྲང་སྟེ་དཔེར། །སྟོནད་ཀ་ཐད་ཀ་སྟོད་ཀོར་ཀླད་ཀོར་དང་། །
བེརད་ཀ་བསྟོད་པ་ [23a4] མཁྱེནད་པ་བཅད་པ་དང་། །ཕནད་པ་ཕྱིནད་པ་སྡོད་པ་ཁྱབ་པ་དང་། །
སོས་ཀ་བྱས་པ་རྟགས་(sic)པ་དངོས་པོ་ [23a5] དང་། །རྟག་པ་རྣམས་ནི་ཕོ་ཡིས་ཕོ་ཡིག་དྲང་། །
གང་བ་སྙིང་ག་འདེམ་ག་ཟླ་བ་དང་། །དགའ་བ་ཉ་ག་ [23b1] ཁྱི་གུ་ལུ་གུ་སོགས། །
མོ་ཡིས་མོ་ཡི་མིང་མཐའ་དྲང་བའོ། ༑ །སྟོན་ཁ་དབྱར་ཁ་རལ་ཁ་ཐལ་ཁ་སོགས། ། [23b2] 
མ་ནིང་ཡི་གེས་མ་ནིང་མིང་མཐའ་དྲང་། །བཤད་མ་ཐག་པའི་མིང་མཐའ་དེ་ཉིད་ཀྱིས། །
རང་གི་རྟགས་མཚུངས་ [23b3] དང་ནི་བརྗོད་བདེ་བའི། །རྣམ་དབྱེ་དང་པོ་ཆོས་དངོས་གཉིས་པ་ལས། །
གསུམ་པ་བྱེད་པ་བཞི་པ་སྦྱིན་ཡུལ་ [23b4] དང་། །ལྔ་པ་འབྱུང་ཁུངས་དྲུག་པ་འབྲེལ་པ་དང་། །
བདུན་པ་གནས་གཞི་བརྒྱད་པ་བོད་པའི་སྒྲ། །དྲང་ཞིང་གཞན་ [23b5] ཡང་སླར་བསྡུ་ལྷག་བཅས་དང་། །
འབྱེད་དམ་(read: དང་)སྡུད་དང་བསྣན་དང་བདག་སྒྲ་དང་། །དགག་དང་སྒྲུབ་དང་ཚིག་རྒྱན་དུས་ [24a1] བརྗོད་པའི། །
སྒྲ་རྣམས་ཀྱང་ནི་སྔ་མ་མིང་མཐའ་དེའི། །ཤུགས་ཀྱིས་འདྲེན་པས་སྦྱོར་བ་ལེགས་པ་ཡིན། ། [24a2] 
རྣམ་དབྱེ་དང་པོའི་མཐའ་རུ་སྤྱི་འཇུག་གི། །གང་སྒྲ་ཡོད་དམ་གཉིས་པ་བྱེད་ཚིག་ཡོད། །
དེ་བཞིན་བཞི་པ་ཆེད་བྱེད་སྒྲ་ [24a3] ཡོད་པའམ། །བདུན་པ་རྟེན་བྱེད་ཡོད་དམ་གཉིས་པ་ནི། །
ལས་བྱའི་སྒྲ་དང་བླང་བྱ་ལྟ་བུ་སོགས། །འབྱུང་ཁུངས་ [24a4] སྒྲ་དང་བརྒྱ་མཚོ་ལ་སོགས་པ། །
དྲུག་པ་འཇུག་རུང་སྒྲ་དང་སྔོན་གྱི་མིང་། །འབོད་འོས་ཡོད་ན་དང་པོའི་རྣམ་དབྱེ་དང་། ། [24a5] 
བརྒྱད་པ་བོད་པའི་སྒྲ་ཡང་འཇུག་སྟེ་དཔེར། །བདུད་རྩི་གང་ཞིག་བདུད་རྩིས་འཚོ་བར་བྱེད། །
བདུད་རྩི་ལ་མོས་བདུད་ [24b1] རྩི་ལ་བརྟེན་ཅིང་། །བདུད་རྩིར་བསྒྱུར་ནས་བདུད་རྩི་ལས་བླང་བྱ། །
བདུད་རྩིའི་རྒྱ་མཚོ་བདུད་རྩི་མ་ཀྱེ་བཞིན། །ཕྱི་ [24b2] མ་མིང་དེའི་དོན་དང་མཐུན་པ་ཉིད། །
སྔ་མ་ལ་ནི་རྣམ་དབྱེ་གང་ཐོབ་བརྟག །གཞན་ཡང་ཚིག་དོན་འོག་ནས་འབྱུང་བ་ལ། ། [24b3] 
བསྡུ་རྒྱུ་ཡོད་ན་སྔ་མར་སྡུད་པའི་ཕྲད། །ཕྱི་མ་བསྡུ་ན་ཕྱི་མར་སྡུད་པའི་ཕྲད། །
གོང་མ་ལ་ཡང་བསྣན་ན་བསྣན་པའི་ཕྲད། ། [24b4] སྐབས་སུ་གང་བབས་རིགས་པས་སྦྱོར་བ་དང་། །
རྣམ་གྲངས་གཅིག་སོགས་སྒྲ་ནི་བཀོད་པ་ལས། །ཚིག་དོན་བསྐྱར་བ་ [24b5] ཡོད་ན་བསྐྱར་བའི་ཕྲད། །
ཕོ་སྒྲ་དང་ནི་མོ་སྒྲ་གཉིས་པོ་དག །མིང་གི་མཐའ་ན་ཡོད་དང་མེད་པ་དང་། །
ཚིག་གི་རྒྱན་དུ་ [25a1] གྱུར་པའི་ཕྲད་རྣམས་ཀྱང་། །དོན་ལ་བསྙེགས་པ་ཡོད་ན་སྦྱར་བ་དང་། །
བསྟན་བྱ་ལྷག་མ་ཡོད་དམ་མེད་ [25a2] པ་དང་། ཚིག་དོན་རྫོགས་དང་མ་རྫོགས་ཁྱད་པར་གྱིས། །
ལྷག་བཅས་རྫོགས་ཚིག་སྦྱོར་དང་མི་སྦྱོར་སོགས། །དེ་དག་ [25a3] ནང་གསེས་རིགས་པས་རྣམ་པར་དབྱེ། །
དགོས་པ་ཅི་ཕྱིར་འཇུག་པར་བྱེད་ཅེ་ན། །མིང་གཞིའི་ཡི་གེའི་ཁོངས་ནས་མིང་ [25a4] དབྱུང་སྟེ། །
མིང་གི་ཁོངས་ནས་རྣམ་དབྱེ་སོགས་ཀྱིས་ཚིག །ཕྱུངས་ནས་ཚིག་གིས་དོན་རྣམས་སྟོན་པའི་ཕྱིར། ། [25a5] 
རྗེས་འཇུག་རྣམས་ནི་རྗེས་སུ་འཇུག་པ་ཡིན། །མོ་ཡིག་ཨཱ་ལི་དེ་དག་མེད་པ་ན། །
ཕོ་ཡིག་ཀཱ་ལི་བརྗོད་པ་མེད་པར་འགྱུར། །ཕོ་ [25b1] ཡིག་ཀཱ་ལི་དེ་དག་རྣམས་ལ་ཡང་། །
འཇུག་པར་བཅས་པ་བཅུ་པོ་མེད་ན་ནི། །མིང་དང་ཚིག་ཀྱང་རྣམ་པར་གསལ་མི་ནུས། ། [25b2] 
མིང་ཚིག་གསལ་བ་མེད་པར་གྱུར་ན་ནི། །དོན་རྣམས་བརྗོད་པ་ཡོད་པར་མི་འགྱུར་རོ། །
དེ་ལྟར་གྱུར་ན་འཇིག་རྟེན་འདི་ [25b3] ཉིད་དུ། །དོན་མཚོན་བརྗོད་པ་ཀུན་ཀྱང་མེད་པར་འགྱུར། །
རིག་བྱེད་སྨྲ་བ་རྣམས་ཀྱང་ཡོད་མི་འགྱུར། །ཉན་ཐོས་རང་ [25b4] རྒྱལ་སངས་རྒྱས་ཐེག་པ་ཡི། །
བསླབ་པ་རྣམས་ཀྱང་ཞིང་འདིར་མེད་པར་འགྱུར། །ཇི་ལྟར་འཇིག་རྟེན་ཁམས་ཀྱི་སེམས་ [25b5] ཅན་རྣམས། །
ཕུང་པོ་ཁམས་དང་སྐྱེ་མཆེད་ལ་སོགས་པ། །རང་ལ་ཡོད་ཅིང་དེ་ཉིད་སྟོན་པ་ཡི། །
ཕྱི་ནང་གྲུབ་མཐའ་གཞན་ [26a1] ཡང་ཡོད་ན་ཡང་། །རང་ཉིད་ཀྱིས་ནི་ཕུང་སོགས་མི་ཤེས་བཞིན། །
དེ་བཞིན་ཡི་གེའི་འཇུག་ཚུལ་སྒྲ་གདངས་ [26a2] རྣམས། །སྨྲ་བ་ཀུན་ལ་རྟག་ཏུ་གནས་གྱུར་ཀྱང་། །
འཇུག་པའི་ངང་ཚུལ་དེ་ཉིད་མི་ཤེས་པས། །དོན་ལ་སྦྱོར་བའི་ཚུལ་ནི་ག་ལ་ [26a3] ཤེས། །
དེ་ཕྱིར་འཕགས་ཡུལ་སྨྲ་བའི་དབང་ཕྱུག་གི། །རྗེས་སུ་སྨྲས་པ་འདི་ཀུན་རྟོགས་གྱུར་ཅིག །
ཅེས་སོ། །

[*མཛད་བྱང་།]
དེ་ལྟར་ཐུ་མིའི་ [26a4] གཞུང་བཟང་མུ་ཏིག་ཕྲེང་། །མཛེས་བྱེད་ཨིནྡྲ་ནཱི་ལའི་དོག་པ་ནི། །
ཅུང་ཟད་བསྟར་འདིས་རང་གཞན་ལ་ཕན་ན། །འགྲོ་འདི་སྨྲ་ [26a5] བའི་དབང་ཕྱུག་ཉིད་གྱུར་ཅིག །
ཐོན་མི་སཾ་བྷོ་ཊ་སྟེ་བོད་བཟང་པོར་གྲགས་པས་མཛད་པའི་བོད་ཀྱི་བརྡ་སྤྲོད་པའི་གཞུང་སུམ་ [26b1] ཅུ་པ་དང་རྟགས་ཀྱི་འཇུག་པ་(read: པའི་) མཆན་འགྲེལ་ཚིག་ལེའུར་བྱས་པས་བཀྲལ་བ་འདི་ནི་སྙོམ་ལས་པ་དབྱངས་ [26b2] ཅན་དགྱེས་པའི་ང་རོའམ་བནྡེ་ལྷག་བསམ་རྒྱལ་མཚན་དུ་འབོད་པས་རང་གི་དོན་དུ་སྦྱར་བའོ།།  །།དགེའོ།།  །།